|  |  |
| --- | --- |
| Thireos | Ανήκει στην Προκήρυξη 17/2013 Α.Ε.Α **ΠΑΡΑΡΤΗΜΑ Ζ΄** **ΤΕΧΝΙΚΕΣ ΠΡΟΔΙΑΓΡΑΦΕΣ** |
| ΕΛΛΗΝΙΚΗ ΔΗΜΟΚΡΑΤΙΑ |  |  |
| ΥΠΟΥΡΓΕΙΟ ΔΗΜΟΣΙΑΣ ΤΑΞΗΣ & |  |  |
| ΠΡΟΣΤΑΣΙΑΣ ΤΟΥ ΠΟΛΙΤΗ |  |  |
| **ΑΡΧΗΓΕΙΟ ΕΛΛΗΝΙΚΗΣ ΑΣΤΥΝΟΜΙΑΣ** |  |  |
| **ΚΛΑΔΟΣ ΟΙΚΟΝΟΜΙΚΟΤΕΧΝΙΚΩΝ** |  |  |
| **& ΠΛΗΡΟΦΟΡΙΚΗΣ** |  |  |
| ΔΙΕΥΘΥΝΣΗ ΤΕΧΝΙΚΩΝ |  |  |
| **ΤΜΗΜΑ 2ο ΜΕΤΑΦΟΡΙΚΩΝ ΜΕΣΩΝ** |  |  |

**Τ Ε Χ Ν Ι Κ Η Π Ρ Ο Δ Ι Α Γ Ρ Α Φ Η**

**ΑΥΤΟΚΙΝΗΤΟΥ ΤΥΠΟΥ «ΤΖΙΠ» (CPV 34113100-3)**

**ΠΟΣΟΤΗΤΑ: 226 ΤΕΜΑΧΙΑ**

**1. ­ΕΙΣΑΓΩΓΗ**

 **1.1 ­Σκοπός**

 Η παρούσα τεχνική προδιαγραφή έχει σκοπό να καλύψει τις βασικές απαιτήσεις της Υπηρε­σί­­ας, για την προμήθεια από το εμπόριο επιβατικού οχήματος- τύπου «τζιπ».

 **1.2 ­Σχετικά βοηθήματα**

 **1.2.1** Οι απαιτήσεις της Υπηρεσίας.

 **1.2.2** Πληροφορίες από το εμπόριο.

 **1.2.3** Η ισχύουσα νομοθεσία.

|  |  |  |
| --- | --- | --- |
| **Α/Α** | **ΑΠΑΙΤΗΣΕΙΣ ΥΠΗΡΕΣΙΑΣ**  | **ΑΝΑΛΥΤΙΚΗ ΑΠΑΝΤΗΣΗ ΠΡΟΣΦΕΡΟΝΤΑ**  |
|  | ­Γενική περιγραφήΤο όχημα πρέπει να είναι προϊόν σειράς, επιβατικό καινούργιο (ημερομηνία κατασκευής μεταγενέστερη της ημερομηνίας κατάθεσης τεχνικής προσφοράς), 4Χ4 σύγχρονης κατασκευής και αντιρρυπαντικής τεχνολογίας (πρότυπο Euro5 ή νεότερο), με μόνιμη τετρακίνηση ή με δυνατότητα κίνησης στους δύο (2) ή στους τέσσερις (4) τροχούς κατ’ επιλογή. Να είναι κλειστού ενιαίου μεταλλικού αμαξώματος και κατα­λ­λή­­λων διαστάσεων για άνε­τη μετα­φο­ρά πέντε (5) ατόμων (συμπερι­λαμβα­νο­μέ­νου του οδηγού). |  |
| **2.1** | **­Τεχνικά – Λειτουργικά – Φυσικά χαρακτηριστικά** |  |
| 2.1.1 | Να δοθούν τα ακόλουθα στοιχεία: |  |
| 2.1.2 | Τύπος-μοντέλο οχήματος. |  |
| 2.1.3 | Έκδοση. |  |
| 2.1.4 | Εργοστάσιο κατασκευής. |  |
| **2.2** | **­ΚΙΝΗΤΗΡΑΣ** |  |
| 2.2.1 | Πετρελαιοκινητήρας, τετράχρονος, υδρόψυκτος, άμεσου ψεκασμού (common rail), κυβι­σμού της τάξης των 1600 κυβικών εκατοστών και άνω (11 φορολογήσιμοι ίπποι και άνω). Γίνεται αποδεκτή, η ύπαρξη υπερσυμπιεστή (TURBO) και συστημάτων που συνδυάζουν νεότερη και προηγμένη τεχνολογία. |  |
| 2.2.2 | Απαιτούμενη ισχύς τουλάχιστον 85kW. |  |
| 2.2.3 | Απαιτούμενη ροπή τουλάχιστον 250Nm. |  |
| 2.2.4 | Οι εκπομπές ρύπων πρέπει να ικανοποιούν την ισχύουσα Ελληνική και Κοινοτική νομοθεσία την ημερομηνία κατάθεσης των προσφορών. Οι εκπομπές CO2 να μην υπερβαίνουν την τιμή των 170gr/km . |  |
| 2.2.5 | Να δοθούν τα ακόλουθα τεχνικά χαρακτηριστικά του κινητήρα: |  |
| 2.2.5.1 | Κυβισμός. |  |
| 2.2.5.2 | Τύπος κινητήρα. |  |
| 2.2.5.3 | Μέγιστη ισχύς στις αντίστοιχες στροφές. |  |
| 2.2.5.4 | Μέγιστη ροπή στις αντίστοιχες στροφές. |  |
| 2.2.5.5 | Μέγιστος αριθμός στροφών. |  |
| 2.2.5.6 | Σύστημα ελέγχου ρύπων. |  |
| 2.2.5.7 | Σύστημα τροφοδοσίας καυσίμου. |  |
| **2.3** | **ΣΥΣΤΗΜΑ ΜΕΤΑΔΟΣΗΣ ΚΙΝΗΣΗΣ** |  |
| 2.3.1 | **­**ΣυμπλέκτηςΝα είναι ενός (1) δίσκου, ξηρού τύπου και να λειτουργεί υδραυλικά κατά προτίμηση. |  |
| 2.3.2 | ­Κιβώτιο ταχυτήτωνΤο κιβώτιο ταχυτήτων πρέπει να έχει τουλάχιστον πέντε (5) συγχρο­νι­σμέ­νες τα­­χύ­­τη­τες εμπρόσθιας κίνησης και μία (1) όπισθεν. Γίνεται αποδεκτό και ηλεκτρονικά ελεγχόμενο κιβώτιο συνεχούς μεταβαλλόμενης σχέσης. (αυτόματο ή ημιαυτόματο κιβώτιο με σειριακό επιλογέα) |  |
| 2.3.3. | Η κίνηση του οχήματος (4Χ4) να είναι είτε μόνιμη είτε κατ’ επιλογή τετρακίνηση. Να υπάρχουν κατά προτίμηση αξιόπιστα συστήματα περιορισμού της ολίσθησης των τροχών, ώστε το όχημα να μπορεί να κινηθεί εντός και εκτός δρόμου, καθώς και σε εξαιρετικά ολισθηρά οδοστρώματα (χιόνι, πάγο, λάσπη). Σε περίπτωση ύπαρξης μεσαίου διαφορικού, αυτό να φέρει αξιόπιστο σύστημα περιορισμού της ολίσθησης. |  |
| 2.3.4 | Να περιγραφεί αναλυτικά το προσφερόμενο σύστημα μετάδοσης, τα συστήματα περιορισμού ολίσθησης, τυχόν λυχνίες και χειριστήρια τετρακίνησης και να δοθούν οι σχέσεις ταχυτήτων του κιβωτίου. |  |
| **2.4** | **ΕΠΙΔΟΣΕΙΣ** |  |
| 2.4.1 | Η τελική ταχύτητα του οχήματος να είναι τουλάχιστον 170Km/h.  |  |
| 2.4.2 | Να δοθούν τα ακόλουθα τεχνικά χαρακτηριστικά : |  |
| 2.4.2.1 | Μέγιστη ταχύτητα (Κm/h). |  |
| 2.4.2.2 | Επιτάχυνση 0-100Km/h (sec). |  |
| **2.5** | ΣΥΣΤΗΜΑ ΔΙΕΥΘΥΝΣΗΣ  |  |
| 2.5.1 | Το τιμόνι να είναι στο αριστερό μέρος με υποβοήθηση, με σύστημα αυτόμα­της επα­να­φο­ράς και να μπορεί να κλειδώνει. Η διάμετρος του κύκλου στρο­φής να είναι όσο το δυνατόν μικρότερη. |  |
| 2.5.2 | Να περιγραφεί το σύστημα διεύθυνσης και να δοθούν τα ακόλουθα τεχνικά χαρακτηριστικά : |  |
| 2.5.2.1 | Διάμετρος κύκλου στροφής – μεταξύ πεζοδρομίων. |  |
| **2.6** | **ΣΥΣΤΗΜΑ ΑΝΑΡΤΗΣΗΣ** |  |
| 2.6.1 |  Να φέρει αξιόπιστο και ενισχυμένο εργοστασιακό σύστημα ανάρτησης, με αποσβεστήρες τηλεσκοπικούς σε κάθε τρο­­­χό, το οποίο να εξασφαλίζει την μέγιστη δυνατή, ευσταθή και ασφαλή κίνησή του, δεδομένου ότι τα οχήματα προορίζονται για αστυνομική χρήση. |  |
| 2.6.2 | Να περιγραφεί το σύστημα ανάρτησης και να δοθούν τα ακόλουθα τεχνικά χαρακτηριστικά : |  |
| 2.6.2.1 | Τύπος εμπρόσθιας ανάρτησης. |  |
| 2.6.2.2 | Τύπος πίσω ανάρτησης. |  |
| **2.7** | **ΣΥΣΤΗΜΑ ΦΡΕΝΩΝ** |  |
| 2.7.1 | Να φέρει ανεξάρτητο, υδραυλικό, διπλού κυκλώματος με υποβοήθηση τύπου SERVO. Να υπάρχει χειροπέδη που να εξασφαλίζει την ασφαλή στάθμευση. Η πέ­δη­ση να γίνε­ται εμπρός και πίσω με δίσκους. Να υπάρχει σύστημα αντιμπλοκαρί­σμα­τος των τρο­χών (Α.Β.S.).  |  |
| 2.7.2 | Να περιγραφεί το σύστημα πέδησης και να δοθούν τα ακόλουθα τεχνικά χαρακτηριστικά : |  |
| 2.7.2.1 | Διάμετρος των δίσκων εμπρός. |  |
| 2.7.2.2 | Διάμετρος των δίσκων πίσω. |  |
| **2.8** | **ΕΛΑΣΤΙΚΑ – ΖΑΝΤΕΣ** |  |
| 2.8.1 | Οι τροχοί (σώτρα) να είναι κατασκευασμένοι κατά προτίμηση από χάλυβα με τάσι ή ελαφρύ κράμα αλουμινίου με­γά­λης αντοχής. Τα ελαστικά να είναι ακτινωτού τύπου (RADIAL) κατασκευής τελευταίου έτους πριν από την παράδοση των οχημάτων, και­­νούρ­για, όχι από ανα­­γόμωση, χωρίς αεροθαλάμους (TUBELESS), κατάλληλα για εντός και εκτός δρόμου χρήση, να έχουν έγκριση τύπου και να αντα­πο­­κρί­­νονται στις Ευρωπαϊκές προδια­γρα­φές E.T.R.T.O. Οι διαστάσεις των τροχών και των ελαστικών να είναι σύμφωνες με τα προβλεπόμενα από τον κατασκευαστή για τον προσφερόμενο τύπο οχήματος, να παρέχουν την καλύτερη πρόσφυση, ο δε κωδικός ταχύτητας των ελαστικών επισώτρων να καλύπτει την ανώτατη ταχύτητα του οχήματος. Να υπάρ­χει πλή­­ρης εφε­δρι­κός τροχός κατά προτίμηση όμοιος με τους κανονικούς.  |  |
| 2.8.2 | Να δοθούν τα ακόλουθα τεχνικά χαρακτηριστικά : |  |
| 2.8.3 | Ο τύπος και οι διαστάσεις των προσφερόμενων ελαστικών, του εφεδρικού τροχού, και κατά προτίμηση το εργο­στάσιο κατασκευής και η χώρα προέλευσης αυτών. |  |
| 2.8.4 | Ο τύπος και οι διαστάσεις των προσφερόμενων ζαντών. |  |
| **2.9** | **ΔΙΑΣΤΑΣΕΙΣ – ΒΑΡΗ – ΧΩΡΗΤΙΚΟΤΗΤΕΣ** |  |
| 2.9.1 | Η εδαφική ανοχή να είναι τουλάχιστον 170mm. |  |
| 2.9.2 | Το μεταξόνιο του οχήματος να είναι τουλάχιστον 2,55 μέτρα. |  |
| 2.9.3 | Η χωρητικότητα του χώρου αποσκευών με δύο σειρές καθισμάτων και κάτω από την εταζέρα, να είναι μεγαλύτερη από 350 λίτρα. |  |
| 2.9.4 | Να δοθούν τα ακόλουθα τεχνικά χαρακτηριστικά : |  |
| 2.9.4.1 | Εξωτερικό μήκος. |  |
| 2.9.4.2 | Εξωτερικό πλάτος –χωρίς τους καθρέπτες. |  |
| 2.9.4.3 | Εξωτερικό ύψος – χωρίς την κεραία. |  |
| 2.9.4.4 | Μεταξόνιο. |  |
| 2.9.4.5 | Εμπρόσθιο μετατρόχιο.  |  |
| 2.9.4.6 | Οπίσθιο μετατρόχιο. |  |
| 2.9.4.7 | Απόβαρο. |  |
| 2.9.4.8 | Ωφέλιμο (χωρίς οδηγό). |  |
| 2.9.4.9 | Μέγιστο μεικτό βάρος. |  |
| 2.9.4.10 | Ικανότητα έλξης με φρένα (Kg) / χωρίς φρένα (Kg). |  |
| 2.9.4.11 | Χωρητικότητα δεξαμενής καυσίμου (λίτρα). |  |
| **2.10** | **ΚΑΤΑΝΑΛΩΣΕΙΣ –ΕΚΠΟΜΠΕΣ ΡΥΠΩΝ** |  |
| 2.10.1 | Να υπάρχει κατά προτίμηση σύστημα ανάκτησης ενέργειας κατά την πέδηση και κατά προτίμηση σύστημα «Start & Stop» ή «ισοδύναμο». |  |
| 2.10.2 | Να δοθούν οι τιμές κατανάλωσης καυσίμου ως ακολούθως: |  |
| 2.10.2.1 | Αστική-Εντός πόλεως κατανάλωση (l/100Km). |  |
| 2.10.2.2 | Υπεραστική-Εκτός πόλεως κατανάλωση (l/100Km). |  |
| 2.10.2.3 | Συνδυασμένη-Μικτή κατανάλωση (l/100Km). |  |
| 2.10.2.4 | Τιμές εκπεμπόμενων καυσαερίων ανά ρύπο.  |  |
| **2.11** | **ΑΣΦΑΛΕΙΑ** |  |
| 2.11.1 | Ενεργητική ασφάλεια |  |
| 2.11.1.1 | Να υπάρχει σύστημα αντιμπλοκαρί­σμα­τος των τρο­χών (Α.Β.S.) και ηλεκτρονικό σύστημα ευστάθειας. Να περιγραφούν αναλυτικά όλα τα προσφερόμενα συστήματα ενεργητικής ασφάλειας. |  |
| 2.11.2 | Παθητική ασφάλεια |  |
| 2.11.2.1 | Το όχημα να φέρει σε όλα τα καθίσματα υποστηρίγματα κεφαλής, σύμφωνα με τις διατάξεις των κανονισμών ασφάλειας. Στα εμπρός καθίσματα τα προσκέφαλα να είναι κατά προτίμηση ενεργά.  |  |
| 2.11.2.2 | Το όχημα να φέρει ζώνες ασφαλείας για όλους τους επιβαίνοντες, εκ των οποίων τουλάχιστον οι τέσσερις (4) να είναι τριών σημείων, σύμφωνα με τις διατάξεις των κανονισμών ασφαλείας. |  |
| 2.11.2.3 | Να φέρει τουλάχιστον τέσσερις (4) αερόσακους, εκ των οποίων οι δυο (2) να είναι οδηγού-συνοδηγού. |  |
| 2.11.2.4 | Να φέρει πλευρικές δοκούς ασφαλείας σε όλες τις θύρες και κατά προτίμηση πτυσσόμενη κολώνα τιμονιού.  |  |
| 2.11.2.5 | Να περιγραφούν όλα τα προσφερόμενα συστήματα παθητικής ασφάλειας (κλωβοί ασφαλείας, δοκοί πλευρικής πρόσκρουσης κ.λπ). |  |
| **2.12** | **ΑΜΑΞΩΜΑ-ΕΞΟΠΛΙΣΜΟΣ** |  |
| 2.12.1 | Το αμάξωμα να είναι ισχυρής μεταλλικής κατασκευής, να έχει καλή μόνωση έναντι του ήχου και της θερμότητας και να έχει ανθεκτική επένδυση που να επιδέχεται καθαρισμού.  |  |
| 2.12.2 | Να έχει τέσσερις (4) πλευρικές ανοιγόμενες πόρ­­τες με κρύσταλλα ασφαλείας. Όλες οι πόρτες να είναι μεταλλικές και να ασφαλίζουν. |  |
| 2.12.3 | Στο θάλαμο των επιβατών να υπάρχουν τοποθετημένα ένα ή δύο φωτι­στι­κά που θα ανάβουν και σε περίπτωση που δεν έχει ασφαλίσει μια από τις πόρτες του οχή­μα­τος. Σε κα­τάλ­­λη­λη θέση να υπάρχει ρευματοδότης για τη σύνδεση φορητής λυχνίας επί­σκεψης (μπαλαντέ­ζα).  |  |
| 2.12.4 | Τα καθίσματα να είναι άνετα με επέν­δυ­ση αντιιδρωτικού υλικού, σκούρας από­χρω­­σης.Το δάπεδο να έχει προ­στατευ­­­τικό τάπητα και επιπλέον του εν λόγω τάπητα να υπάρχουν και προστατευτικά πα­τάκια τα οποία να είναι κινητά για να πλένονται.  |  |
| 2.12.5 | Ο χώρος αποσκευών να καλύπτεται σταθερά και να υπάρχει φωτισμός. |  |
| 2.12.6 | Να φέρει ηλεκτρικά παράθυρα εμπρός και πίσω. Ο χειρισμός των παραθύρων να γίνεται για το καθένα ξεχωριστά, αλλά και από τον οδηγό, ο οποίος να έχει τη δυνατότητα να ασφαλίζει τα κρύσταλλα των πίσω παραθύρων. Όλα τα κρύσταλλα ασφαλείας (πλην του εμπρόσθιου ανεμοθώρακα) να φέρουν αντιβανδαλιστικές μεμβράνες, πάχους τουλάχιστον 170μ (μικρά) για τα πλευρικά κρύσταλλα των εμπρος και πίσω παραθύρων και τουλάχιστον 100μ (μικρά) για τον οπίσθιο ανεμοθώρακα (παρμπριζ). Η απόχρωσή τους θα επιλεγεί σύμφωνα με τις υποδείξεις της Υπηρεσίας. Γίνονται αποδεκτά και εργοστασιακά αντιβανδαλιστικά τζάμια. |  |
| 2.12.7 | Η πρόσβαση της δεξαμενής του καυσίμου να ασφαλίζει. |  |
| 2.12.8 | Να φέρει στο μπροστινό τμήμα άγκιστρο ή άλλη κατάλληλη διάταξη για την ασφα­λή και χωρίς φθορά ρυμούλκηση σε περίπτωση ακινητοποίησής του. |  |
| 2.12.9 | Να φέρει υποχρεωτικά σύστημα θέρμανσης (καλοριφέρ) και εργοστασιακή συσκευή ψύξης (air condition ή Clima) με ανάλογη θερμαντική και ψυκτική ικανότητα και με ρυθμιζόμενη παροχή αέρα. Να υπάρχει σύστημα διοχέτευσης αέρα προς το αλεξήνεμο. |  |
| 2.12.10 | Να φέρει όλα τα φώτα που προβλέπονται από τον Κ.Ο.Κ. Επιπλέον, να φέρει φώτα ομίχλης εμπρός-πίσω, φώτα οπισθοπορείας που θα λειτουργούν αυτόματα μόλις τεθεί η όπισθεν και τρίτο φως πέδησης. |  |
| 2.12.11 | Το όχημα να είναι εφοδιασμένο με όλα τα απαραίτητα όργανα και δεί­κτες πα­ρα­κολούθησης της λειτουργίας του κινητήρα και γενικά της πορείας του οχήματος. Να έχει δε οπωσ­δή­ποτε τα παρακάτω: |  |
| 2.12.11.1 | Ταχύμετρο και στροφόμετρο. |  |
| 2.12.11.2 | Δείκτη ποσότητας καυσίμου και όργανο θερμοκρασιών. |  |
| 2.12.11.3 | Ενδεικτική λυχνία ελλιπούς φόρτισης του συσ­­σω­­ρευτή και χαμηλής πίεσης λαδιού. |  |
| 2.12.11.4 | Ηχητικό όργανο. |  |
| 2.12.11.5 | Δύο (2) αλεξήλια οδηγού-συνοδηγού. |  |
| 2.12.11.6 | Δυο (2) ηλεκτρικά ρυθμιζόμενους εξωτερικούς καθρέπτες και έναν εσωτερικό.  |  |
| 2.12.11.7 | Υαλοκαθαριστήρα ή υαλοκαθαριστήρες τριών (3) ταχυτήτων και σύ­­­στη­μα πλύσεως αλεξήνεμου με νερό. Εφόσον, προβλέπεται από το εργοστάσιο κατασκευής, να φέρει και πίσω υαλοκαθαριστήρα με σύστημα πλύσεως. |  |
| 2.12.11.8 | Ενδεικτική λυχνία λειτουργίας συστήματος Α.Β.S. και λειτουργίας αερόσακων. |  |
| 2.12.11.9 | Χειριστήρια συστήματος θέρμανσης – ψύξης – αερισμού. |  |
| 2.12.11.10 | Ρολόι. |  |
| 2.12.11.11 | Ηλεκτρι­κό αναπτήρα. |  |
| 2.12.11.12 | Εργοστασιακό ράδιοCD με ηχεία και κεραία. |  |
| 2.12.11.13 | Μια (1) τουλάχιστον ποτηροθήκη εμπρός. |  |
| 2.12.11.14 | Κεντρικό κλείδωμα. |  |
| 2.12.11.15 | Να δοθούν πλήρεις περιγραφικές πληροφορίες του τυχόν επιπλέον προσφερομένου εξοπλισμού (εσωτερικού, εξωτερικού), των οργάνων ελέγχου οδήγησης κ.λπ.  |  |
| 2.12.12 | Να κατατεθούν τα πρωτότυπα ή νομίμως επικυρωμένα τεχνι­κά φυλλάδια και φωτογραφίες για την καλύτερη αντίληψη του προσφερο­μέ­νου οχήματος, καθώς και επικυρωμένο αντίγραφο κοινοποίησης έγκρισης τύπου του οχήματος από χώρα της Ευρωπαϊκής Ένωσης, κατά προτίμηση Ελληνικό. |  |
| **2.13** | **ΗΛΕΚΤΡΙΚΑ** |  |
| 2.13.1 | Να φέρει συσσωρευτή 12 Volts, κατάλληλης χωρητικότητας και έντασης εναλλάκτη. Ο συσσωρευτής να έχει αντιπαρασιτική διάταξη με γειωμένο τον αρνητικό πόλο. Να κατατεθεί δήλωση του προμηθευτή ότι, ο συσσωρευτής και ο εναλλάκτης είναι κατάλληλοι και μπορούν να ανταποκριθούν στις αυξημένες καταναλώσεις του οχήματος σε ηλεκτρικό ρεύμα. Να δοθούν ο τύπος, η τάση, η χωρητικότητα του συσσωρευτή και η ένταση του εναλλάκτη. |  |
| 2.13.2 | Να φέρει αναμονή πλησίον της θέσης του συνοδηγού, για την τοποθέτηση πομποδέκτη (ασυρμάτου) και κεραίας αυτού, σύμφωνα με τις υποδείξεις της Υπηρεσίας. |  |
| **2.14** | **ΑΣΤΥΝΟΜΙΚΟΣ ΕΞΟΠΛΙΣΜΟΣ – ΧΡΩΜΑΤΙΣΜΟΣ** |  |
|  2.14.1 | Φωτεινή σήμανση-μπάρα φωτισμού |  |
| 2.14.1.1 | Η φωτεινή σήμανση των οχημάτων να γίνεται με μπάρα φωτισμού τεχνολογίας «LED», η οποία να είναι τοποθετημένη επί της οροφής του οχήματος και να έχει αεροδυναμική μορφή για να παρουσιάζει τη μικρότερη δυνατή αντίσταση στον αέρα.Να αποτελείται από μια ενιαία βάση από ελαφρύ μέταλλο, ανθεκτικό σε οξείδωση και στις στρεβλώσεις, όπου να είναι εγκατεστημένα τουλάχιστον δέκα έξι (16) κατευθυντικά φωτιστικά σώματα τεχνολογίας «LED» και δύο (2) συστήματα πλευρικών προβολέων ανίχνευσης και εφ’ όσον απαιτείται, ανάλογες τροφοδοτικές μονάδες, όλα σε ενιαίο σύνολο. Το όλο σύνολο να παρέχει απόλυτη στεγανότητα στη σκόνη και το νερό. Το κάλυμμα να είναι από πλαστικό υλικό μεγάλης αντοχής Polycarbonate, είτε άλλο ανάλογο υλικό, μονοκόμματο, μπλέ απόχρωσης, που δεν θα ξεθωριάζει από την επίδραση των ηλιακών ακτινών για τουλάχιστον πέντε (5) χρόνια. |  |
| 2.14.1.2 | Κάθε κατευθυντικό φωτιστικό σώμα τεχνολογίας «LED» να αποτελείται από τουλάχιστον τρεις (3) λυχνίες «LED» με κάτοπτρο, γενιάς III ή μεταγενέστερης (διάμετρος λυχνίας τουλάχιστον 5mm). Τα κατευθυντικά σώματα να είναι τοποθετημένα επάνω στη βάση της μπάρας και κατά μήκος αυτής και η ελάχιστη ποσότητα αυτών να είναι ως εξής: έξι (6) εμπρός, έξι (6) πίσω και τέσσερα (4) στις άκρες της μπάρας υπό γωνία μεταξύ τους, ώστε να καλύπτουν τον μέγιστο δυνατό χώρο εντός της μπάρας. Αυτά να παράγουν ισχυρές αναλαμπές φωτισμού σε οριζόντιο επίπεδο 360ο μοιρών, χωρίς να αφήνουν τυφλό σημείο. Εξ’ αυτών τα δύο (2) εμπρός να είναι χρώματος λευκού, τα δύο (2) πίσω ερυθρού και τα υπόλοιπα δώδεκα (12) χρώματος μπλε. |  |
| 2.14.1.3 | Τα κατευθυντικά φωτιστικά σώματα τεχνολογίας «LED», για κάθε χρώμα φωτισμού, πρέπει να μπορούν να συγχρονίζονται μεταξύ τους και δύνανται να είναι είτε αυτοτροφοδοτούμενα (δηλαδή να διαθέτουν αυτόνομες ενσωματωμένες τροφοδοτικές μονάδες), είτε να τροφοδοτούνται από ανάλογες τροφοδοτικές μονάδες. Από αυτά, τα χρώματος μπλε να παράγουν τουλάχιστον 70 αναλαμπές το λεπτό έκαστο, με τουλάχιστον τρεις (3) διαφορετικούς τρόπους αναλαμπής (μοτίβα), τα κόκκινα να έχουν τη δυνατότητα να αναβοσβήνουν εναλλάξ, ενώ τα λευκά να αναβοσβήνουν εναλλάξ και να παραμένουν σταθερά αναμμένα. Τα λευκά και τα ερυθρά να δύναται να λειτουργούν ανεξάρτητα από τα υπόλοιπα. Η σχεδίαση να εξασφαλίζει έντονη φωτεινή σήμανση στο όχημα και ταυτόχρονα να μην είναι εκτυφλωτική, για τους οδηγούς των ακολουθούντων οχημάτων. |  |
| 2.14.1.4 | Κάθε σύστημα πλευρικού προβολέα ανίχνευσης να φέρει κάτοπτρο και λυχνία αλογόνου ισχύος 30 έως 35 Watts και να προστατεύεται από διαφανές πλαστικό κάλυμμα. Γίνονται αποδεκτοί πλευρικοί προβολείς ανίχνευσης τύπου Led, αντίστοιχης απόδοσης. |  |
| 2.14.1.5 | Ο προμηθευτής να καταθέσει σχέδιο – κάτοψη όπου θα φαίνεται η θέση των κατευθυντικών φωτιστικών σωμάτων και των προβολέων ανίχνευσης της μπάρας οροφής. |  |
| 2.14.1.6 | Η λειτουργία των φανών της μπάρας να γίνεται από ικανό αριθμό διακοπτών, οι οποίοι να επιτρέπουν την επιλογή λειτουργίας, όλης της μπάρας, των κατευθυντηρίων φωτιστικών σωμάτων χρώματος μπλε, των εμπρός λευκών και πίσω ερυθρών φωτιστικών σωμάτων αναγνώρισης, των δύο (2) πλευρικών προβολέων χωριστά για το καθένα, καθώς και τη δυνατότητα εναλλαγής των μοτίβων. |  |
| 2.14.1.7 | Το μήκος της μπάρας να καλύπτει όλο σχεδόν το πλάτος της οροφής του οχήματος. Το ύψος χωρίς τα στηρίγματα να είναι έως και 7 cm, το πλάτος έως και 32 cm και το συνολικό της βάρος να είναι έως 20 kg. |  |
| 2.14.1.8 | Το όλο σύστημα της μπάρας να λειτουργεί με ηλεκτρικό ρεύμα τάσης 12 VDC, να έχει κατανάλωση ρεύματος έως 20 Α, για την προστασία του οχήματος από υπερφόρτωση και να φέρει αντιπαρασιτική διάταξη για να μην δημιουργεί παρεμβολές στον πομποδέκτη του οχήματος. |  |
| 2.14.1.9 | Η μπάρα να συνοδεύεται από ειδικές βάσεις στήριξης, που να επιτρέπουν την σταθερή τοποθέτηση της στην οροφή του οχήματος. Αυτή να τοποθετηθεί σύμφωνα με τους κανόνες της τέχνης και της τεχνικής, ώστε να αποκλείεται η εισροή νερού στο όχημα και η αποκόλλησή της ακόμη και στη μέγιστη δυνατή ταχύτητα του οχήματος.  |  |
| 2.14.1.10 | Να δοθεί ο τύπος της προσφερόμενης φωτεινής σήμανσης και το εργοστάσιο κατασκευής. |  |
| **2.14.2** | Ηχητική σήμανση  |  |
| 2.14.2.1 | Η ηχητική σήμανση όλων των οχημάτων να γίνεται μέσω ηλε­κτρο­­νικής σειρήνας. Αυτή να λειτουργεί με ηλεκτρικό ρεύμα τάσης 12 VDC με γείωση θε­τι­κού ή αρνητικού πόλου και να έχει μικρή κατανάλωση ηλεκτρικής ενέργειας, η οποία σε θέση STAND-BY να είναι μικρότερη ή ιση από 150mA. Η ισχύς εξόδου του ενισχυτή να είναι τουλάχιστον 100Watts. Ο ενισχυτής να παρέχει τη δυνατότητα επιλογής τουλάχιστον τριών (3) διαφορετικών ήχων σειρήνας (απαραίτητοι τόνοι Wail, Yelp, Horn), σε πε­ρι­οχή συχνότητας από 500 έως 1800 Hz, καθώς και εκπομπής ομιλίας από το ηχείο με ένα μικρόφωνο-χειριστήριο. |  |
| 2.14.2.2 | O ενισχυτής της ηλεκτρο­νι­­κής σειρήνας να έχει όσο το δυνατόν μικρότερες διαστάσεις και να τοποθετηθεί με τρόπο που δεν θα είναι ορατός από το εξωτερικό μέρος του οχήματος (εκτός από το ντουλαπάκι) και κατά προτίμηση στο χώρο αποσκευών. |  |
| 2.14.2.3 | Ο ενισχυτής να φέρει διάταξη προστασίας από τυχαία αναστροφή των πόλων και να είναι εφοδιασμένος με ασφά­λεια, που να αντικαθίσταται εύκολα και χωρίς την ανάγκη εργαλείων. Επίσης, να φέρει διακόπτη πλήρους απενεργοποίησης-ενεργοποίησης αυτού, στο χώρο του οδηγού. |  |
| 2.14.2.4 | Το ηχείο εκπομπής ήχου της σειρήνας να έχει ισχύ τουλάχιστον 100 Watts RMS και να τοποθετηθεί σε κατάλληλο σημείο. Η ένταση εξόδου του ήχου «σειρήνας» από το ηχείο να είναι τουλάχιστον 113 dB, σε απόσταση 3 μέ­τρων από αυτό, για όλους τους ζητούμενους ήχους. |  |
| 2.14.3 | Όλοι οι χειρισμοί της φωτεινής και ηχητικής σήμανσης να πραγματοποιούνται από το μικρόφωνο – χειριστήριο, το οποίο να φέρει κατάλληλο αριθμό διακοπτών, για την επιλογή των τόνων σειρήνας και των επιθυμητών επιλογών λειτουργίας της μπάρας φωτισμού. Αυτό να συνδέεται στον ενισχυτή με αποσπώμενο σπειροειδές καλώδιο και να φέρει κομβίο ρύθμισης της έντασης της ομιλίας. Το συγκεκριμένο χειριστήριο να τοποθετηθεί σε ανθεκτική βάση στήριξης στο εσωτερικό του οχήματος σύμφωνα με τις υποδείξεις της Υπηρεσίας. |  |
| 2.14.4 | Η τροφοδοσία της φωτεινής και ηχητικής σήμανσης να γίνεται μέσω ανεξάρτητου ηλεκτρολογικού κυκλώματος, το οποίο θα ασφαλίζεται με ξεχωριστή ασφάλεια, η οποία θα αντικαθίσταται εύκολα χωρίς την ανάγκη εργαλείων.  |  |
| 2.14.5 | Ο προμηθευτής οφείλει να επισυνάψει στην προσφορά του πιστοποιητικό δοκιμών και με­τρή­σε­ων του εκπεμπόμενου ήχου της σειρήνας για απόσταση 3 μέτρων από το ηχείο. |  |
| 2.14.6 | Να δοθεί ο τύπος της προσφερόμενης ηχητικής σήμανσης και το εργοστάσιο κατασκευής. |  |
| 2.14.7 | Να κατατεθούν πρωτότυπα εργοστασιακά ή νομίμως επικυρωμένα φυλλάδια, από όπου να προκύπτουν τα τεχνικά χαρακτηριστικά της φωτεινής και ηχητικής σήμανσης, κατά προτίμηση στην Ελληνική γλώσσα. |  |
| 2.14.8 | Η φωτεινή και ηχητική σήμανση να είναι σύμφωνη με τα Ευρωπαϊκάstandards, να φέρει σήμανση CE και να διαθέτει πιστοποιητικό έγκρισης τύπου σύμφωνα με την ισχύουσα νομοθεσία περί ηλεκτρομαγνητικής συμβατότητας για οχήματα, νομίμως επικυρωμένο αντίγραφο του οποίου να κατατεθεί με την προσφορά. |  |
| 2.14.9 | Η τοποθέτηση της φωτεινής και ηχητικής σήμανσης να γίνει σε συνεννόηση και σύμφωνα με τις υποδείξεις της Υπηρεσίας. |  |
| 2.14.10 | Η Υπηρεσία διατηρεί το δικαίωμα ελέγχου των κατατιθέμενων τεχνικών φυλλαδίων και επιβεβαίωσης των αναφερόμενων τεχνικών χαρακτηριστικών της φωτεινής και ηχητικής σήμανσης από τις κατασκευάστριες εταιρείες αυτών. |  |
| 2.14.11 | Χρωματισμός  |  |
| 2.14.11.1 | Ο εξωτερικός χρωματισμός των οχημάτων να γίνει σε χρώμα λευκό. Αριστερά, δεξιά και πίσω κατά μήκος του οχήματος να επικολληθούν ειδικές αντανακλαστικές ταινίες χρώματος μπλε, πλάτους τουλάχιστον 11εκατοστών και λευκές πλάτους τουλάχιστον 5εκατοστών, στο πίσω μέρος του οχήματος να αναγραφεί η ένδειξη «POLICE», ενώ στις πόρτες οδηγού – συνοδηγού να επικολληθεί το έμβλημα της Ελληνικής Αστυνομίας και κάτω από αυτό η ένδειξη «POLICE». Επίσης, στο πάνω μέρος του εμπρόσθιου ανεμοθώρακα, να επικολληθεί η ένδειξη «ΕΛΛΗΝΙΚΗ ΑΣΤΥΝΟΜΙΑ» και στην οροφή του οχήματος ο αριθμός κυκλοφορίας αυτού. Το έμβλημα της Ελληνικής Αστυνομίας, καθώς και οι Υπηρεσιακές ενδείξεις φαίνονται συνημμένα στην παρούσα, σελ. 17. Οι διαστάσεις, η τοποθέτηση, η αντανακλαστικότητα, η απόχρωση των ανωτέρω και οι αριθμοί οροφής, να γίνουν σύμφωνα με τις υποδείξεις της Υπηρεσίας. |  |
| 2.14.11.2 | Σε όλα τα οχήματα να επικολληθεί στον εμπρόσθιο ανεμοθώρακα, σε εμφανές σημείο που θα υποδειχθεί από την Υπηρεσία αυτοκόλλητη ένδειξη συγχρηματοδοτούμενης προμήθειας, ως φαίνεται συνημμένα στην παρούσα σελ. 17. |  |
| **2.15** | ΛΟΙΠΑ ΠΑΡΕΛΚΟΜΕΝΑ |  |
| 2.15.1 | Κάθε όχημα να συνοδεύεται απαραίτητα, τουλάχιστον από μία πλήρη σειρά εργαλείων – παρελ­κομένων αμέσου εξυπηρέτησης (εργαλεία αλλαγής τροχού, κατσαβίδι, πένσα, κ.λπ.), τοποθετημένων σε ειδικό σάκο ή κιβώτιο. Όλα τα εργαλεία πρέ­­πει να είναι ισχυρής κατασκευής, επιχρωμιωμένα ή να έχουν υποστεί αντιοξειδωτική προστασία και σκλήρυνση και να αναφέρονται με λεπτομέρεια στην προσφορά του προμηθευτή. |  |
| 2.15.2 | Εκτός των ανωτέρω κάθε όχημα να συνοδεύεται από τον παρακάτω εξοπλισμό: |  |
| 2.15.2.1 | Ένα (1) αρθρωτό τρίγωνο ασφαλείας (στάθμευσης). |  |
| 2.15.2.2 | Ένα (1) ζεύγος αντιολισθητικές αλυσίδες ή αντιολισθητικό σύστημα, ευκόλως προσθαφαιρούμενες, χωρίς να χρειάζεται μετακίνηση του οχήματος, τοποθετημένες σε ειδική θήκη.  |  |
|  2.15.2.3 | Ένα (1) πυροσβεστήρα με καθαρό βάρος τουλάχιστον τριών (3) κιλών που να καλύπτει το Ευρωπαϊκό Πρότυπο ΕΝ-3 της Ευρωπαϊκής Επιτροπής Τυποποίησης (CEN), σταθερά τοποθετημένο. |  |
|  2.15.2.4 | Ένα (1) πλήρες φαρμακείο σε ανάλογο κουτί, το οποίο να περιέχει τα κατωτέρω:* Οινόπνευμα
* Ιώδιο τύπου Betadine ή ισοδύναμο
* Οξυζενέ
* Αντιβιοτικό αερόλυμα τύπου Pulvo ή ισοδύναμο
* Γάζες (1 πακέτο μη αποστειρωμένες)
* Γάζες (1 πακέτο αποστειρωμένες)
* Βαμβάκι (1 πακέτο)
* Επιδέσμους ελαστικούς μεσαίου μεγέθους (3τεμάχια)
* Αυτοκόλλητες ταινίες τύπου Hansaplast (1 κουτί) ή ισοδύναμο
* Φυσιολογικό ορό Ν15 0,9% 10ml (15 αμπούλες)
* Αμμωνία
* Αντιισταμινική αλοιφή τύπου Fenistil ή ισοδύναμο
* Ψαλίδι
* Επιδεσμική ταινία τύπου Durapore ή ισοδύναμο
 |  |
|  2.15.2.5 |  Ένα (1) κουτί πλαστικά γάντια μεγάλου μεγέθους. |  |
|  2.15.2.6 |  Ένα (1) κουτί μάσκες προσώπου μιας χρήσεως. |  |
|  2.15.2.7 | Ένα (1) πτυσσόμενο φτυάρι σε θήκη μεταφοράς. |  |
|  2.15.2.8 | Μία (1) λυχνία επίσκεψης (μπαλαντέζα) με τουλάχιστον πέντε (5) μέτρα καλώδιο. |  |
|  2.15.3 | Επίσης, μαζί με τα οχήματα και έναντι χωριστής τιμής, να προσφερθούν δύο (2) πλήρεις σειρές ειδικών εργαλείων κατάλληλων για οποιαδήποτε επισκευή ή εργασία προετοιμασίας (Service), καθώς και δυο (2) διαγνωστικά μηχανήματα αναγνώρισης βλαβών του προσφερόμενου οχήματος. Η τιμή των ειδικών εργαλείων και των διαγνωστικών μηχανημάτων, τα οποία στις προσφορές θα πρέπει να κατονομάζονται αναλυτικά δεν σχετίζεται με τη τιμή του οχήματος για τη κατακύρωση του διαγωνισμού και τέλος είναι στην κρίση της Υπηρεσίας αν θα προβεί στην προμήθεια του συνόλου ή μέρους αυτών.  |  |
| **3.** | **ΕΓΓΥΗΣΕΙΣ ΚΑΛΗΣ ΛΕΙΤΟΥΡΓΙΑΣ** |  |
| 3.1 | Στην προσφορά να υπάρχει εγγύηση καλής λειτουργίας του προμηθευτή, η οποία να αναφέρεται στην ομαλή και ανεμπόδιστη λειτουργία του πλήρους οχήματος για τρία (3) τουλάχιστον έτη χωρίς περιορισμό χιλιομέτρων, καθώς και εγγύηση αντισκωριακής προστασίας για πέντε (5) τουλάχιστον έτη. |  |
| 3.2 | Στη διάρκεια της εγγύησης ο προμηθευτής είναι υποχρεωμένος χωρίς καμία επιπλέον επιβάρυνση της Υπηρεσίας για την αντικατάσταση ή επισκευή εξαρτημάτων του οχήματος, για κάθε βλάβη ή φθορά που δεν προέρχεται από λάθος χειρισμό του προσωπικού ή από αντικανονική συντήρηση.  |  |
| 3.3 | Σε περίπτωση ολικής μη επισκευάσιμης βλάβης μη προερχόμενης από κακή χρήση ή λόγω ατυχήματος, το όχημα να αντικαθίσταται εξ’ ολοκλήρου από την προμηθεύτρια εταιρεία.  |  |
| 3.4 | Ο προμηθευτής να εγγυηθεί την υποστήριξη του οχήματος σε ανταλ­λακτικά και οργανωμένο σέρβις, τουλάχιστον για μία δεκαετία από την παρά­δο­σή του. Οι αιτήσεις στον προμηθευτή για ανταλλακτικά πρέπει να ικανοποιούνται άμεσα. Τα ανταλλακτικά ή εξαρτήματα και η εργασία τοποθέτησης αυτών, που εγκαθίστανται από το δίκτυο εξυπηρέτησης του προμηθευτή να καλύπτονται από εγγύηση τουλάχιστον ενός (1) έτους. |  |
| 3.5 | Στην προσφορά να υπάρχει ρητή διαβεβαίωση του προμηθευτή με την οποία αναλαμβάνει τόσο στα κεντρικά όσο και στα εξουσιοδοτημένα ή συνεργαζόμενα συνεργεία, την οικονομική επιβάρυνση τουλάχιστον των Α’, Β’ και Γ΄ Ser­vice του οχήμα­τος (εργατικά και αναλώσιμα). Να δηλώνονται υποχρεωτικά τα διανυθέντα χιλιόμετρα ή τα χρονικά διαστήματα που πραγματοποιούνται αυτά, σύμφωνα με τις **προγραμματισμένες συντηρήσεις του κατασκευαστικού οίκου.**Να κατατεθεί πρωτότυπο βιβλίο συντήρησης ή πρωτότυπο φυλλάδιο όλων των προγραμματισμένων συντηρήσεων του κατασκευαστή ή νομίμως θεωρημένο φωτοαντίγραφο κατά προτίμηση στην Ελληνική γλώσσα. |  |
| 3.6 | Ο προμηθευτής να δηλώνει το σταθερό πο­σο­στό της παρεχόμενης έκπτωσης στις τιμές των ανταλλακτικών-αναλώσιμων (τουλάχιστον 20%) και της εργασίας (τουλάχιστον 15%) του εκάστοτε ισχύοντος επίσημου τιμοκαταλόγου. Η παρε­χόμενη έκπτωση να ισχύει υποχρεωτικά, σε όλο το ανά την επι­κράτεια δίκτυο εξυπηρέτησης του προσφερόμενου οχήματος και για όσο χρόνο το όχημα κατέχεται και χρησιμοποιείται από την Ελληνική Αστυνομία. |  |
| 3.7 | Ο προμηθευτής να παρέχει χωρίς καμία οικονομική επιβάρυνση της Υπηρεσίας, προληπτικό έλεγχο καλής λειτουργίας των οχημάτων, ηλεκτρονικό έλεγχο μπαταρίας και δωρεάν προέλεγχο (τεχνικό περιοδικό έλεγχο), παρέχοντας σχετικό πιστοποιητικό-δήλωση. Ο εν λόγω έλεγχος να παρέχεται μια (1) φορά κάθε έτος για όλη τη διάρκεια της παρεχόμενης εγγύησης καλής λειτουργίας, σε όλο το ανά την επι­κράτεια δίκτυο εξυπηρέτησης του προσφερόμενου οχήματος.  |  |
| 3.8 | Ο προμηθευτής υποχρεούται μαζί με την τεχνική προσφορά του να υποβάλλει κατάσταση του δικτύου εξυπηρέτησης συνεργείων σε όλη τη Χώρα. Υποχρεωτικά, να υπάρχει ένα (1) τουλάχιστον εξουσιοδοτημένο ή συνεργαζόμενο συνεργείο σε ένα (1) τουλάχιστον Νομό της Περιφέρειας Ιονίων Νήσων και σε δυο (2) τουλάχιστον Νομούς των Περιφερειών: Δυτικής Ελλάδας, Κρήτης, Θεσσαλίας, Στερεάς Ελλάδας, Δυτικής Μακεδονίας, Κεντρικής Μακεδονίας, Ηπείρου, Ανατ. Μακεδονίας & Θράκης και Πελοποννήσου.Στους υπόλοιπους Νομούς των προαναφερόμενων Περιφερειών, για τους οποίους δεν προσφέρεται συνεργείο δικτύου, ο προμηθευτής, καθ’ όλη τη διάρκεια της εγγύησης, υποχρεούται να παρέχει τις υπηρεσίες συντήρησης ή επισκευής (πλήρης αποκατάσταση βλάβης):* είτε επιτόπου με κινητή μονάδα του,
* είτε μεταφέροντας τα οχήματα, με δαπάνες του στα κεντρικά συνεργεία του ή στο πλησιέστερο εξουσιοδοτημένο ή συνεργαζόμενο συνεργείο δικτύου.

Στις εν λόγω περιπτώσεις, η αποστολή της κινητής μονάδας ή η μεταφορά του οχήματος, να πραγματοποιείται εντός 48ωρών από τη ληφθείσα ενημέρωση. |  |
| 3.9 | Οι ανωτέρω παράγραφοι (3.1, 3.2, 3.3, 3.4, 3.6 & 3.8) υποχρεωτικά να ισχύουν και για τη φωτεινή και ηχητική σήμανση. |  |
| 3.10 | Επιπλέον, ο προμηθευτής να δηλώνει υποχρεωτικά ότι, καθ’ όλη τη διάρκεια της εγγύησης, αναλαμβάνει να καλύπτει με δαπάνες του τη μεταφορά των προσφερόμενων οχημάτων, εντός 48ωρών από τη ληφθείσα ενημέρωση, στα κεντρικά συνεργεία του ή στο πλησιέστερο εξουσιοδοτημένο ή συνεργαζόμενο συνεργείο δικτύου, στις περιπτώσεις που :α. Το όχημα δεν μπορεί να συντηρηθεί ή επισκευασθεί για οποιονδήποτε λόγο, από τα κατά τόπους εξουσιοδοτημένα ή συνεργαζόμενα συνεργεία του δηλωθέντος δικτύου εξυπηρέτησης. β. Κάποιο από τα δηλωθέντα συνεργεία παύσει να ανήκει στο δηλωθέν δίκτυο εξυπηρέτησης του προμηθευτή, για οποιονδήποτε λόγο και εφόσον δεν υφίσταται άλλο εξουσιοδοτημένο ή συνεργαζόμενο συνεργείο του προμηθευτή, εντός του ίδιου Νομού. |  |
| 3.11 | Ο προμηθευτής, καθ’ όλη τη διάρκεια της εγγύησης, υποχρεούται να ενημερώνει για οποιαδήποτε τροποποίηση πραγματοποιείται στο δηλωθέν δίκτυο εξυπηρέτησης του προσφερόμενου οχήματος και εντός 24ωρών από αυτήν, το Αρχηγείο της Ελληνικής Αστυνομίας/Διεύθυνση Τεχνικών. |  |
| **4** | ΠΑΡΑΔΟΣΗ-ΠΑΡΑΛΑΒΗ |  |
| **4.1** | Παράδοση |  |
| 4.1.1 | ΤοποθεσίαΗ παράδοση των οχημάτων να γίνει με δαπάνες του προμηθευτή στις αποθήκες της Ελληνικής Αστυνομίας (Διεύθυνση Διαχείρισης Υλικού) στην Αμυγδαλέζα Αττικής. |  |
| 4.1.2. | Τα οχήματα να παραδοθούν έτοιμα προς λειτουργία, με πληρότητα καυσίμου στη δεξαμενή τους και υγρό πλύσης κρυστάλλων, η δε στάθμη των λοιπών υγρών και λιπαντικών να βρίσκεται στα προβλεπόμενα από τον κατασκευαστή επίπεδα. |  |
| 4.1.3 | ΧρόνοςΟ χρόνος παράδοσης να είναι ο συντομότερος δυνατός και μέχρι οκτώ (8) μήνες από την υπογραφή της σχετικής σύμβασης, εξαιρουμένου του μηνός Αυγούστου. |  |
| 4.1.4 | Κατά τα στάδια κατασκευής των διαφόρων τμημάτων του οχήματος και τοποθέτησης του αστυνομικού εξοπλισμού θα γίνεται παρακολούθηση των εργασιών απόαρμόδια 3μελή επιτροπή παρακολούθησης εργασιών, προς διαπίστωση συμφωνίας της όλης κατασκευής με τους όρους και τις τεχνικές προδιαγραφές της σχετικής σύμβασης, κατά τη κρίση της Υπηρεσίας. Τυχόν δαπάνες που θα προκύψουν δεν θα βαρύνουν τον προϋπολογισμό της συγκεκριμένης προμήθειας και θα καλυφθούν από άλλους πόρους της Υπηρεσίας. |  |
| **4.2** | Παραλαβή |  |
| 4.2.1 | ΧρόνοςΟ χρόνος παραλαβής από την υπηρεσία θα είναι δύο (2) μήνες από τη παράδοση των. |  |
| 4.2.2 | ­Μακροσκοπικός έλεγχοςΚαθένα από τα οχήματα θα επιθεωρείται για την επιμελημένη κατασκευή, τον εξοπλισμό, τα παρελκόμενα και γενικά την συμφωνία με τους όρους αυτής της προδιαγραφής. |  |
| 4.2.3 | ­Λειτουργικός έλεγχοςΟ λειτουργικός έλεγχος θα γίνει δειγματοληπτικά σε δώδεκα (12) οχήματα, κατ’ επιλογή της Επιτροπής παραλαβής. Κατά αυτόν τα επιλεγέντα οχήματα θα οδηγούνται από οδηγούς της Υπηρεσίας σε διαδρομή 50 χιλιομέτρων, όπου γίνε­ται έλεγχος της καλής λειτουργίας του κινητήρα, του φωτισμού, της φωτεινής και ηχητικής σήμανσης, το κλείσιμο θυρών, των συστημά­των θέρμανσης, ψύξης, αερισμού, πέδησης και γενικά όλου του εξοπλισμού του οχήματος. Μετά το τέλος της διαδρομής γίνεται εξωτερικός έλεγχος του κινητήρα, του κιβωτίου ταχυτήτων, του διαφορικού και των σωληνώσεων υγρών στο όχημα για διαπίστωση τυχόν διαρροών. Οι δαπάνες του λειτουρ­γικού ελέγχου θα βαρύνουν τον προμηθευτή (π.χ. καύσιμα). |  |
| 4.2.3 | Τα οχήματα μετά την παραλαβή τους, θα κατανεμηθούν και μεταφερθούν τις Υπηρεσίες Τροχαίας όλων των Νομών (Αστυνομικές Διευθύνσεις) των επιλέξιμων Περιφερειών της 3.8 παραγράφου, με μέριμνα και δαπάνες του Αρχηγείου Ελληνικής Αστυνομίας. |  |
| **5** | **ΕΚΠΑΙΔΕΥΣΗ** |  |
| 5.1 | Με την παράδοση των οχημάτων ο προμηθευτής υποχρεούται να εκπαιδεύσει δωρεάν για τουλάχιστον μια (1) εργάσιμη ημέρα, με κα­τάλ­­ληλο προσωπικό του, στις εγκαταστάσεις του, εφόσον του ζητηθεί, πέντε (5) τεχνικούς της Υπηρεσίας σε θέματα χειρισμού, συντήρησης και επι­σκευής του οχήματος. |  |
| **6** | **ΕΓΧΕΙΡΙΔΙΑ** |  |
| 6.1 | Κάθε όχημα να συνοδεύεται με πλήρη σειρά τεχνικών εγχειριδίων οδηγιών, χειρισμού και συντήρησης στην Ελληνική γλώσσα. Επίσης, κάθε όχημα να συνοδεύεται από έντυπο οδηγιών χρήσης της φωτεινής – ηχητικής σήμανσης και των αντιβανδαλιστικών μεμβρανών στα Ελληνικά. |  |
| 6.2 | Να δοθούν από τον προμηθευτή τρεις (3) πλήρεις ξεχωριστές σειρές τεχνικών εγχειριδίων συντήρησης και επισκευών, καθώς και εικονογραφημένος κατάλογος ή διαφάνειες ανταλλακτικών, σε έντυπη ή ηλεκτρονική μορφή, για τη Διαχείριση Υλικού και τα Κεντρικά Συνεργεία. Επίσης να δοθεί σε ηλεκτρονική μορφή μια σειρά τεχνικών εγχειριδίων συντήρησης και επισκευής στη Δ-νση Τεχνικών/Α.Ε.Α μετά την παραλαβή των εν λόγω οχημάτων από την αρμόδια Επιτροπή. |  |
| **7** | **ΠΑΡΑΤΗΡΗΣΕΙΣ** |
| 7.1 | Οτιδήποτε δεν αναφέρεται σε αυτή την τεχνική προδιαγραφή αναλυτικά νοείται ότι θα πρα­γ­μα­­­­το­­ποιηθεί με τους κανόνες της τέχνης και της τεχνικής και σύμφωνα με τις σύγχρο­νες εξελίξεις της τε­χνολογίας, στην κατηγορία αυτή των οχημάτων. |
| 7.2 | Όπου στην τεχνική προδιαγραφή δεν τίθενται ελάχιστες απαιτήσεις-τιμές, πλην όμως τα προσφερόμενα χαρακτηριστικά βαθμολογούνται, την ελάχιστη βαθμολογία(100) επ’ αυτών (στοιχεία πίνακα βαθμολογίας) θα λαμβάνει το ελάχιστο ή χείριστο προσφερόμενο χαρακτηριστικό, τη δε μέγιστη βαθμολογία (110) το μέγιστο ή βέλτιστο χαρακτηριστικό και κατά ποσοστιαία αναλογία τα ενδιάμεσα αυτών. |
| 7.3 | Απαραίτητα και με ποινή αποκλεισμού την κάθε τεχνική προσφορά πρέπει να συνοδεύει τεχνική περιγραφή του προσφερόμενου οχήματος, όπου ο προσφέρων θα απαντά υποχρεωτικά, αναλυτικά, σε όλες τις απαιτήσεις της παρούσης τεχνικής προδιαγραφής, παράγραφο προς παράγραφο και με την ίδια σειρά και αρίθμηση (ΣΤΗΛΗ : ΑΝΑΛΥΤΙΚΗ ΑΠΑΝΤΗΣΗ ΠΡΟΣΦΕΡΟΝΤΑ), παραπέμποντας κατά το δυνατόν στις αντίστοιχες σελίδες των τεχνικών φυλλαδίων ή της έγκρισης τύπου του προσφερόμενου οχήματος.Η δήλωση απλής κατάφασης (ΝΑΙ) ή απλής συμμόρφωσης στα τεχνικά χαρακτηριστικά, χωρίς αναλυτική περιγραφή δεν αποτελεί απόδειξη πλήρωσης των απαιτήσεων της παρούσης προδιαγραφής και η τεχνική προσφορά θα απορρίπτεται. Προσφορές που παρουσιάζουν αποκλίσεις από τις τεχνικές προδιαγραφές της προκήρυξης, απορρίπτονται, ως απαράδεκτες.Προσφορά που είναι αόριστη και ανεπίδεκτη εκτίμησης ή είναι υπό αίρεση, απορρίπτεται, ως απαράδεκτη. |
| 7.4 | Ως κριτήριο για την αξιολόγηση των προσφορών θα ισχύσει η ¨πλέον συμφέρουσα από οικονομική άποψη προσφορά¨, σύμ­φω­να με τον ακόλουθο πίνακα. |

### Π Ι Ν Α Κ Α Σ

Κριτηρίων αξιολόγησης προσφορών για την προμήθεια αυτοκινήτων τύπου τζιπ.

|  |  |  |
| --- | --- | --- |
| Α/Α | ΚΡΙΤΗΡΙΑ | ΣΥΝΤΕΛΕΣΤΗΣ ΒΑΡΥΤΗΤΑΣ |

**Α΄ ΟΜΑΔΑ**

|  |  |  |
| --- | --- | --- |
| 1 | Ισχύς κινητήρα (α/α 2.2.5.3) | 15% |
| 2 | Ροπή στρέψης (α/α 2.2.5.4) | 15% |
| 3 | Εδαφική ανοχή (α/α 2.9.1) | 5% |
| 4 | Συστήματα ενεργητικής ασφάλειας (α/α 2.11.1) | 10% |
| 5 | Συστήματα παθητικής ασφάλειας (α/α 2.11.2) | 10% |
| 6 | Εκπομπές CO2 (α/α 2.2.4) |  10% |
| 7 | Εξοπλισμός οχήματος (α/α 2.12) |  10% |
| **Σ Υ Ν Ο Λ Ο Α΄ Ο Μ Α Δ Α Σ** |  **75%** |

**Β΄ ΟΜΑΔΑ**

|  |  |  |
| --- | --- | --- |
| 1 | Εγγύηση καλής λειτουργίας (α/α 3.1) | 10% |
| 2 | Προσφερόμενα Service – Παρεχόμενη έκπτωση (α/α 3.5 & 3.6) | 10% |
| 3 | Χρόνος παράδοσης (α/α 4.1.3) |  5% |
| **Σ Υ Ν Ο Λ Ο Β΄ Ο Μ Α Δ Α Σ** |  **25%** |

|  |  |
| --- | --- |
| **Σ Υ Ν Ο Λ Ι Κ Η Β Α Θ Μ Ο Λ Ο Γ Ι Α** | **100 %** |

|  |
| --- |
|  Αθήνα, 26 Σεπτεμβρίου 2013  |
| **Η ΕΠΙΤΡΟΠΗ**  |
| **Ο ΠΡΟΕΔΡΟΣ** | **ΤΑ ΜΕΛΗ** |
|  | 1. Υ/Β΄ ΛΑΖΟΓΚΑ Γεωργία (τακτικό μέλος) |
| Υ/Α΄ ΧΑΤΖΗΚΩΝΣΤΑΝΤΙΝΟΥ Ολυμπία (τακτικός) |  |
|  | 2. Υπαρχ. ΚΑΤΣΑΒΡΙΑΣ Ευάγγελος (τακτικό μέλος) |
|  |  |
|  | * **ΕΓΚΡΙΝΟΝΤΑΙ -**
 |
|  | Αθήνα, 26 Σεπτεμβρίου 2013  |
|  |  |
|  | Ο Διευθυντής |
|  | ΑΝΑΣΤΑΣΙΟΣ ΜΑΝΙΑΤΗΣ |
|  | Αστυνομικός Διευθυντής |
|  |  |

 **1.- ΕΜΒΛΗΜΑ ΕΛΛΗΝΙΚΗΣ ΑΣΤΥΝΟΜΙΑΣ**



**2.- ΥΠΗΡΕΣΙΑΚΕΣ ΕΝΔΕΙΞΕΙΣ:**

 **α. POLICE**

|  |
| --- |
| **ΕΛΛΗΝΙΚΗ ΑΣΤΥΝΟΜΙΑ** |

 **β.**

**3.- ΕΝΔΕΙΞΗ ΣΥΓΧΡΗΜΑΤΟΔΟΤΟΥΜΕΝΗΣ ΠΡΟΜΗΘΕΙΑΣ**

|  |  |  |
| --- | --- | --- |
| eu_flag_2colorsΕυρωπαϊκή Ένωση**Ευρωπαϊκό Ταμείο****Περιφερειακής Ανάπτυξης**  | ΕΛΛΗΝΙΚΗ ΔΗΜΟΚΡΑΤΙΑΠ.Ε.Π. Μακεδονίας και Θράκης 2007-2013Π.Ε.Π. Θεσσαλίας- Στερεάς Ελλάδας- Ηπείρου 2007-2013Π.Ε.Π. Κρήτης & Νήσων Αιγαίου 2007-2013Π.Ε.Π. Δυτικής Ελλάδας-Πελοποννήσου-Ιονίων Νήσων 2007-2013**Ποιότητα ζωής για όλους** | **ESPA** |
| **Με τη συγχρηματοδότηση της Ελλάδας και της Ευρωπαϊκής Ένωσης** |